Karalius (šachmatai)
Karalius – svarbiausia šachmatų figūra. Baltieji pradeda žaidimą turėdami karalių e1 laukelyje (algebriniu žymėjimu), juodieji – e8 laukelyje. Kai karalius atakuojamas – atsiduria priešininko figūros kertamame laukelyje, skelbiamas šachas. Šachmatų žaidėjo tikslas – paskelbti matą, atakuojant karalių taip, kad jis nebeturėtų ėjimo galimybių ir būtų atakuojančios figūros kirtimo laukelyje. Karalius negali būti keičiamas į jokią figūrą, tačiau pagal kovos sugebėjimus jis maždaug tiek pat stiprus kiek rikis ar žirgas kartu su pėstininku. Karalius dažniausiai aktyvus partijos pabaigoje. Uždaviniuose pasitaiko princas - karaliaus ėjimus turinti figūra be karališkų priveligijų (gali būti kertama).